EkBass/fiwiki-20250220-pages-articles huggingface dataset:
Sue Smith

Sue Smith (s. 24. marraskuuta 1979) on englantilainen jalkapalloilija, pelipaikaltaan keskikenttäpelaaja ja hyökkääjä. Hän on pelannut Englannin maajoukkueessa 90 maaottelua, joissa hän on tehnyt 16 maalia.http://www.thefa.com/England/womens-seniors/News/2012/Player-of-the- Year-Sue-Smith Smith esiintyi ensimmäisen kerran Englannin maajoukkueessa 17-vuotiaana vuonna 1997. Seuratasolla hän edusti vuoteen 2002 Tranmere Roversia, ja sen jälkeen hän on pelannut Leeds Unitedissa (nykyiseltä nimeltään Leeds Carnegie). == Lähteet == * === Viitteet === Luokka:Englantilaiset jalkapalloilijat Luokka:Vuonna 1979 syntyneet Luokka:Elävät henkilöt
Casey Stoney

Casey Stoney (s. 13. toukokuuta 1982) on englantilainen jalkapalloilija, pelipaikaltaan puolustaja. Hän pelasi Englannin maajoukkueessa 130 maaottelua ja teki niissä kuusi maalia. Maaliskuussa 2012 hänestä tuli viides sata maaottelua pelannut englantilainen naisjalkapalloilija. Hän saavutti EM-hopeaa 2009 ja MM-pronssia 2015. Hän oli Ison-Britannian joukkueen kapteeni vuoden 2012 olympialaisissa. Stoney esiintyi ensimmäisen kerran Englannin maajoukkueessa 18-vuotiaana elokuussa 2000. Hän vakiinnutti paikkansa maajoukkueen vasempana puolustajana ja pelasi niin vuoden 2007 kuin vuoden 2011:kin MM-kilpailuissa Englannin kaikki neljä ottelua alusta loppuunhttp://www.fifa.com/worldfootball/statisticsandrecords/players/player=190218/index.html . Vuoden 2015 MM-kilpailuissa, joissa Englanti sijoittui pronssille, Stoney pelasi vain yhdessä alkulohko-ottelussa ja pääsi sen jälkeen kentälle vasta puolivälierän ja pronssiottelun viimeisiksi hetkiksi. Stoney saavutti Englannin joukkueessa hopeaa vuoden 2009 EM- kilpailuissahttp://en.archive.uefa.com/competitions/woco/players/Player=47841/index.html . Vuoden 2017 EM-kilpailuissa hän kuului vielä Englannin välieriin saakka selvinneeseen joukkueeseen mutta ei päässyt pelaamaan lopputurnauksessa. Stoney valittiin Englannin parhaaksi maajoukkuepelaajaksi kaudella 2007–2008. Stoneyn peliuran viimeinen seura oli Liverpool, jonne hän siirtyi Arsenalista vuoden 2016 lopulla. Hän on edustanut myös Charltonia, Chelseaa ja Lincolnia. Stoney voitti muun muassa FA Cupin neljä kertaa. Hän lopetti pelaajauransa vuonna 2018. == Lähteet == * === Viitteet === == Aiheesta muualla == Luokka:Englantilaiset jalkapalloilijat Luokka:Vuonna 1982 syntyneet Luokka:Elävät henkilöt
Summer in the City

”Summer in the City” on yhdysvaltalaisen yhtyeen The Lovin' Spoonful myydyin kappale. Se julkaistiin kesällä 1966, ja se nousi ykköseksi kotimaansa myyntilistoilla kun sitä oli myyty siellä yli miljoona kappaletta. Lisäksi levy oli singlelistojen kärjessä muun muassa Suomessa, Saksassa, Ruotsissa, Norjassa, Hollannissa ja Uudessa-Seelannissa. Kappaleen on sanoittanut Mark Sebastian, joka ei kuulunut yhtyeeseen. Aluksi vain runoksi kirjoitettu tarina päätettiin antaa The Lovin’ Spoonfulin levytettäväksi. Tarina tukahduttavan helteen kouriin joutuneista kaupunkilaisista sai taustalleen lisää uskottavuutta autojen äänimerkeistä ja liikenteen melusta koostuvista tehosteista. Erikoisella sovituksella kiedottiin yhteen niin laulu kuin muutkin äänilähteet ja saatiin tulokseksi tiheätunnelmainen suurkaupungin syke. ”Summer in the Citystä” on tullut eräs kesään liittyvien laulujen ehdottomia klassikoita. Yhdysvaltalainen aikakauslehti Billboard valitsi kappaleen kaikkien aikojen suosituimmaksi kesäbiisiksi heinäkuussa 2010. Kappaleesta teki suomenkielisen version Danny. Se sai nimekseen ”Kesäkatu”, ja sen sanoitti Juha ”Watt” Vainio. == Lähteet == Luokka:Yhdysvaltalaiset musiikkikappaleet Luokka:Vuoden 1966 kappaleet Luokka:Billboard Hot 100 -listan ykköset
Vaarojen maa

Vaarojen maa (Lonesome Dove) on vuonna 1989 ensi-iltaan tullut yhdysvaltalainen, minisarjana esitetty televisioelokuva. Lajityypiltään se on lännenelokuva, ja se perustuu Larry McMurtryn samannimiseen romaaniin. Elokuvan on ohjannut Simon Wincer, ja pääosissa esiintyvät Robert Duvall, Tommy Lee Jones, Danny Glover, Diane Lane, Anjelica Huston ja Robert Urich. Alun perin elokuva esitettiin kaksiosaisena, mutta esimerkiksi Suomessa se on jaettu neljään osaan. VHS-julkaisuna se oli jaettuna kahdelle kasetille. Elokuva voitti kaksi Golden Globea: Paras lyhytelokuva tai -sarja ja Paras miespääosa lyhyetelokuvassa tai -sarjassa jonka sai Robert Duvall. Lisäksi elokuva sai muun muassa seitsemän Emmy-palkintoa. ==Arvioita== Video-oppaassa vuodelta 1994 Roope Lehtinen sanoo elokuvaa vanhan kunnon westernin oloiseksi loistavine hahmoineen ja erinomaisine näyttelijöineen. Hän antaa elokuvalle kolme tähteä viidestä, mikä vastaa sanallista arviota ”hyvä”. VideoHound’s Golden Movie Retriever antaa elokuvalle kolme ja puoli tähteä neljästä.Lonesome Dove, VideoHound’s Golden Movie Retriever. Gale, 2008. Haettu 14.11.2016 palvelusta HighBeam Research (vaatii tilauksen). ==Jatko- osa== Minisarjalle tehtiin samana vuonna myös jatko-osa Paluu vaarojen maahan (1994). ==Lähteet== Luokka:Yhdysvaltalaiset draamaelokuvat Luokka:Lännensarjat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset seikkailuelokuvat Luokka:Simon Wincerin ohjaamat elokuvat Luokka:Vuoden 1989 yhdysvaltalaiset elokuvat Luokka:Yhdysvaltalaiset televisioelokuvat
Päivi Romppainen

Päivi Kaarina Romppainen (s. 25. kesäkuuta 1961 Kuhmalahti) on suomalainen kirjailija. Hän on koulutukseltaan nuorisotyönohjaaja, mutta toimii myös freelance-toimittajana ja kirjailijana. Koko elämän kestänyt suuri rakkaus eläimiin näkyy hänen tuotantonsa lisäksi myös omana koirakouluna. == Tuotanto == * Anna mun olla, nuorisoromaani 1991 * Elämä pelissä, antologia 1991(yhdessä Ulla Saunaluoman kanssa) * Idusta isoksi, opas seurakunnan nuorisotyöhön 1992 * Ykkösjuttu, materiaalia rippikouluihin 1992 * Isoisen eväät, opas seurakunnan nuorisotyöhön 1992 * Surutyttö, nuorisoromaani 1993 * Vilman koiraklubi, nuorisoromaani 1996 * Vilma ja Hurttien Hilton, nuorisoromaani 1997 * Vilma ja maalarin muusat, nuorisoromaani 1997 * Vilma ja Koiratunturi, nuorisoromaani 1998 * Taikaturkki, lastenromaani 1998 * Vilma ja villakoiran vainu, nuorisoromaani 1999 * Vilma ja kapteenin koira, nuorisoromaani 2000 * Ruuti-täti, lastenromaani 2000 * Vilma ja koiraripari, nuorisoromaani 2001 * Novelleja radio-ohjelmiin * Useita novelleja Samoissa farkuissa -ohjelmiin 1989 * Useita lyhyitä tekstejä Mitä jos –radio-ohjelmaan 1994-1995 * Osuudet antologioissa * Elämää suurempi nuoruus, toim. Erja Saarinen 1991 * Sunnuntaitarinoita 2002 * Ruuti-täti ja Ukko, 2003 * Vilma ja koditon koira, 2004 * Vainun varassa, 2007 * Vilma ja kadonneet koirat, 2009 * Vilma ja lampurin koirat, 2011 == Lähteet == Luokka:Suomalaiset kirjailijat Luokka:Vuonna 1961 syntyneet Luokka:Elävät henkilöt
Katie Chapman

Katie Chapman (s. 15. kesäkuuta 1982) on englantilainen jalkapalloilija, pelipaikaltaan keskikenttäpelaaja. Hän on edustanut Englannin maajoukkuetta EM-kilpailuissa vuosina 2001, 2005 ja 2009 sekä MM-kilpailuissa vuosina 2007 ja 2015. Arvokisamitaleina hänellä on EM-hopeaa vuodelta 2009 ja MM-pronssia vuodelta 2015. Chapman pelasi ensimmäisen maaottelunsa 17-vuotiaana toukokuussa 2000, ja vuoden 2015 MM-kisojen päättyessä hän on pelannut 91 maaottelua ja tehnyt niissä kahdeksan maalia. Seuratasolla Chapman on edustanut aiemmin Millwallia, Fulhamia, Charltonia ja Arsenalia sekä Yhdysvalloissa Chicago Red Starsia. Tammikuussa 2014 hän siirtyi nykyiseen seuraansa Chelseaan. Katie Chapman on kolmen lapsen äiti. == Lähteet == * * * === Viitteet === Luokka:Englantilaiset jalkapalloilijat Luokka:Vuonna 1982 syntyneet Luokka:Elävät henkilöt
Tanimbarinkakadu

Tanimbarinkakadu (Cacatua goffiniana) on yksi Indonesian kotoperäisistä papukaijalajeista. Se kuuluu töyhtökakadujen sukuun. == Koko ja ulkonäkö == Tanimbarinkakadun pituus on 32 cm ja paino noin 300 grammaa. Sen höyhenpuku on kokonaan valkoinen, pään ja rinnan höyhenet toisinaan lohenpunertavat ja siipien ja pyrstön alapinta kellanvalkoiset. Paljas rengas silmän ympärillä on valkoinen, nokka vaaleanharmaa, koivet harmaat ja iiris koiraalla tummanruskea, naaraalla punertava. Päälaen töyhtö nousee pystyyn, kun lintu on kiihtynyt. Sukupuolet ja nuoret linnut ovat höyhenpuvultaan samanlaisia. == Esiintyminen == Tanimbarinkakadut elävät Indonesian kaakkoisosassa Tanimbar- saariin kuuluvilla Yamdenan ja Laratin saarilla. Lisäksi lajia on siirtoistutettu Kain saarelle ja Singaporeen. Populaation koko on noin 300 000–400 000 yksilöä. Laji on silmälläpidettävä elinympäristöjen tuhoutumisen ja kaupallisen lemmikkieläinkaupan takia. == Elinympäristö == Tanimbarinkakadun elinympäristöä ovat alavien maiden metsät, puutarhat ja puistot. == Lisääntyminen == Pesä on puunkolossa. Munamäärä on kaksi, joskus kolme. == Ravinto == Ruokavalio koostuu siemenistä, pähkinöistä, hedelmistä, marjoista sekä luultavasti hyönteisistä ja niiden toukista. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust === Viitteet === Luokka:Töyhtökakadut
Carey Hart

Carey Hart (s. 17. heinäkuuta 1975, Las Vegas, Nevada) on yhdysvaltalainen motocross-ajaja. Hän omistaa myös tatuointiliikkeen Hart & Huntington. Hart vihittiin laulaja Pinkin kanssa 7. tammikuuta 2006. He ilmoittivat helmikuussa 2008 eroavansa, mutta palasivat yhteen vuonna 2009. Pink on kertonut, että he eivät ikinä laillisesti eronneet. Pariskunnalla on kaksi lasta, 2011 syntynyt tytär sekä 2016 syntynyt poika. Luokka:Yhdysvaltalaiset ratamoottoripyöräilijät Luokka:Kuuluisien henkilöiden puolisot Luokka:Vuonna 1975 syntyneet Luokka:Elävät henkilöt
Brick

Brick on vuonna 2005 ensi-iltansa saanut yhdysvaltalainen elokuva, jonka on ohjannut Rian Johnson. Elokuvan nimi viittaa heroiinipalikkaan, joka on tiilen kokoinen ja muotoinen. == Rooleissa == == Aiheesta muualla == * * Luokka:Yhdysvaltalaiset draamaelokuvat Luokka:Yhdysvaltalaiset independent- elokuvat Luokka:Vuoden 2005 yhdysvaltalaiset elokuvat Luokka:Yhdysvaltalaiset nuortenelokuvat Luokka:Rian Johnsonin ohjaamat elokuvat
Enkelit (vuoden 1994 elokuva)

Enkelit (, televisioesityksessä myös nimellä Enkeleitä takapesällä) on vuonna 1994 ensi-iltansa saanut yhdysvaltalainen elokuva, jonka on ohjannut William Dear. Elokuva on uudelleenfilmatisointi samannimisestä vuoden 1951 elokuvasta. Enkelit kertoo baseballjoukkueesta, joka saa yliluonnollista apua. == Pääosissa == Luokka:Vuoden 1994 yhdysvaltalaiset elokuvat Luokka:Yhdysvaltalaiset uudelleenfilmatisoinnit Luokka:Baseballelokuvat Luokka:Yhdysvaltalaiset komediaelokuvat Luokka:Yhdysvaltalaiset perhe-elokuvat
Vavamuffin

thumb|right|100px|Vavamuffin Brzeszczessä, Puolassa. Vavamuffin on puolalainen raggamuffin-, roots reggae ja dancehall-yhtye, joka toimii Varsovassa. Yhtye on perustettu 2003, ja se on julkaissut kolme albumia levymerkillä Karrot Kommando. Yhtyeen jäsenet ovat Pablopavo, Reggaenerator, Gorg, Emili Jones, Jahcob Junior, Raffi Kazan, Mothashipp, Dubbist ja Barton. Yhtye on ollut mukana Przystanek Woodstockissa. == Diskografia == === Albumit === * Vabang! (2005) * Dubang! (2006) * Inadibusu (2007) === Singlet === * "Sekta" (2006) * "Hooligan Rootz" (2007) * "Radio Vavamuffin" (2008) * "Oriento" (2008) == Aiheesta muualla == * Yhtyeen sivusto Luokka:Puolalaiset yhtyeet
Vapauttajan nuoruus

Vapauttajan nuoruus (myös Kansan sankari) on John Fordin ohjaama elokuva vuodelta 1939. Se kertoo Abraham Lincolnin nuoruusvuosista. Käsikirjoittaja Lamar Trotti oli Oscar-ehdokkaana. Academy Awards Database Vuonna 1979 Kansan sankari pääsi mukaan suomalaiskriitikoiden kokoamalle sadan tärkeimmän elokuvan listalleAstala, Erkki: Ne sata tärkeintä, Projektio 2/1980 s. 7.. == Pääosissa == * Henry Fonda - Abraham Lincoln * Alice Brady - Abigail Clay * Marjorie Weaver - Mary Todd * Arleen Whelan - Hannah Clay * Eddie Collins - Efe Turner == Lähteet == == Aiheesta muualla == *FilmGoer Luokka:Vuoden 1939 yhdysvaltalaiset elokuvat Luokka:Yhdysvaltalaiset draamaelokuvat Luokka:John Fordin ohjaamat elokuvat Luokka:Elokuvat poliitikoista
Kaakkuri (Petsamo)

Kaakkuri, aiemmin Kakkari (), oli kylä Suomen Neuvostoliitolle vuonna 1944 luovuttaman Petsamon kunnan itäsosassa. Kylä sijaitsi Petsamonvuonon itärannalla Petsamon kirkonkylää Parkkinaa vastapäätä. Parkkinasta Kaakkuriin johtanut maantie jatkui Kaakkurista edelleen pohjoiseen Porovaaran kylään. Nykyisin Kaakkuri on asumaton ja sen alue kuuluu Petsamon piirin Petsamon kaupunkikuntaan. Kaakkurissa ei ollut omaa koulua, vaan se kuului Petsamon ensimmäisestä koulupiirijaosta vuodelta 1921 lähtien kirkonkylän eli Parkkinan koulupiiriin. Kaakkurin ja Porovaaran kylille suunniteltiin yhteistä koulua 1920- ja 1930-luvuilla, mutta tämä ei toteutunut. == Väestö == Petsamonvuonon venäläinen asutus syntyi 1870-luvulla samoihin aikoihin kuin alueen karjalainen asutuskin. Nämä venäläiset siirtolaiset asettuivat lähinnä Alaluostarin ja Parkkinan kyliin. Petsamon luostari, joka oli perustettu uudelleen vuonna 1886, halusi Alaluostarin omaan käyttöönsä ja siirrätti alueella asuneet venäläiset Kakkarin eli Kaakkurin kylään. Kylän perusti venäläinen Feodor Zaonegin vuonna 1890. Sinne heille rakennettiin uudet talot Arkangelista tuodusta puutavasta. Tätä ennen Kaakkurissa oli asunut vain kaksi tunturisaamelaista ja yksi suomalainen asukas. Kylän asukkaiden pääelinkeinoina olivat kalastus, karjankasvatus ja maanviljely. Venäläisten lähteiden mukaan vuonna 1897 kylässä oli yhteensä 63 asukasta ja se kasvoi siten, että asukkaita oli 142 vuonna 1905 ja 188 vuonna 1918, jolloin asukkaista 87 oli venäläisiä, 55 karjalaisia, 24 syrjääniä, 12 saamelaista ja kymmenen suomalaisia. Vuoden 1929 henkikirjoituksen mukaan kylän 180 asukkaasta oli venäläisiä 150, karjalaisia 20, kolttasaamelaisia kahdeksan, komeja seitsemän, muita saamelaisia kaksi ja suomalaisia yksi. Asukasluvun kehitys: *177 (1921)Onnela 1999, s. 107–108 *204 (1925) *180 (1929) *189 (1930) *187 (1935) *189 (1939) == Lähteet == * === Viitteet === Luokka:Petsamon kylät
Maailmansotien välinen aika

Maailmansotien välinen aikamaailmansotien välinen aika, finto, viitattu 12.5.2021 () on ajanjakso, jolla tarkoitetaan vuosia 1918–1939 eli ensimmäisen maailmansodan lopusta toisen maailmansodan alkuun.Maailmansotien välinen aika, Ulkoministeriö, viitattu 12.5.2021 Tällä ajanjaksolla Eurooppa toipui ensimmäisen maailmansodan aiheuttamista tuhoista. Saksan taloutta heikensivät sotakorvaukset Yhdistyneelle kuningaskunnalle ja Ranskalle.Ensimmäinen ja toinen maailmansota: Ensimmäinen maailmansota 1995, 54–55 Vuonna 1923 siellä tapahtui hyperinflaatio.Ensimmäinen ja toinen maailmansota: Ensimmäinen maailmansota 1995, 56–57 Samoihin aikoihin Adolf Hitler yritti vallankaappausta Saksassa ja kansallissosialismi alkoi saada enemmän kannatusta. Vuonna 1934 Hitler nousi valtaan Paul von Hindenburgin kuoltua.Lähteenmäki, Maria & Trober, Martti: Kronikka 8. Helsinki: Edita 1999 ISBN 951-37-2726-2 Sotien välisellä ajalla Pohjois-Amerikka menestyi aluksi merkittävästi. Sotatarviketuotannon ansiosta tehtaat tuottivat aiempaa paremmin. Ranska ja Yhdistynyt kuningaskunta maksoivat samoihin aikoihin ensimmäisen maailmansodan aikana ottamiaan velkojaan. Tuotteiden hinnat laskivat, ja oli siirrytty massatuotantoon. Yhdysvallat kaatui dramaattisesti 1930-luvun lamaan vuonna 1929. ==Lähteet== * ===Viitteet=== == Aiheesta muualla == Luokka:1900-luku Luokka:Seulonnan keskeiset artikkelit
Danny Gathings

Danny Gathings (s. 11. joulukuuta 1980 Winston-Salem), on yhdysvaltalainen koripalloilija, joka on tällä hetkellä vapaa pelaaja. Gathings on pituudeltaan 196 cm. Viimeksi hän pelasi Korihaissa, mutta sai potkut ennen kauden alkua. == Lähteet == == Aiheesta muualla == * Luokka:Yhdysvaltalaiset koripalloilijat Luokka:Vuonna 1980 syntyneet Luokka:Elävät henkilöt
Tourcoing

Tourcoing on kaupunki Pohjois-Ranskassa Nordin departementissa lähellä Belgian rajaa. Yhdessä lähellä sijaitsevien Lillen ja Roubaix’n kaupunkien kanssa Tourcoing muodostaa metropolialueen. Ensimmäinen maininta Tourcoingista on vuodelta 1080. == Lähteet == == Aiheesta muualla == Luokka:Nordin kunnat
Nollapäivähaavoittuvuus

Nollapäivähaavoittuvuus (, 0-day) tarkoittaa tietoturva-aukkoa, jolle ei ole olemassa korjausta, mutta haavoittuvuudelle on olemassa hyväksikäyttömenetelmä. Nollapäivän aukko syntyy, kun joko tietoturva-aukon löytäjä julkaisee tiedot samalla kun ilmoittaa aukosta ohjelman kehittäjille, ei ilmoita siitä ollenkaan, tai kun tietoturva-aukkoa ei paikata ilmoituksesta huolimatta. Nimitys tulee siitä montako päivää haavoittuvuuden löytymisen jälkeen aukkoa hyödyntävä hyväksikäyttömenetelmä julkaistaan. Hyvillä aikeilla liikkuva hakkeri ilmoittaa tietoturva-aukosta ohjelman kehittäjälle ja tiedot siitä julkaistaan vasta kun paikkaus tai päivitys on saatavilla.What is zero- day exploit? - a definition from Whatis.com Normaalisti ohjelman kehittäjä julkistaa tiedot aukosta samaan aikaan kuin korjauksen, jolloin krakkerit alkavat kehittää sitä hyödyntäviä murto-ohjelmia perustuen julkaistuun tietoon tai analysoimalla paikkatiedostoa. Se kuinka nopeasti murto-ohjelma julkaistaan, lasketaan päivissä. Jos haavoittuvuus on uusi, monet käyttäjät eivät ole ehtineet päivittää ja testata järjestelmiään ennen tietoturva-aukkoa hyödyntävän ohjelman julkaisua. Tietoa ohjelmien haavoittuvuuksista julkaistaan mm. Bugtraq-sähköpostilistalla, jolla julkaistaan myös aukkoja hyödyntäviä ohjelmia. Listan perustaja Elias Levy eli Aleph One perusteli tätä sillä, että ohjelmien valmistajat eivät julkaisseet päivityksiä ohjelmiinsa, vaikka heille oli lähetetty tieto olemassa olevista bugeista. Sähköpostilistan osti vuonna 1999 SecurityFocus, jonka osti vuonna 2002 Symantec. Osa tilaajista protestoi tätä ja perusti uuden Full-Disclosure-listan. == Nollapäivän aukkoa hyödyntävä haittakoodi == Nollapäivän aukkoa hyödyntävä haittakoodi (zero-day exploit) on tietoturva-aukkoa hyväksikäyttävä koodi, joka julkaistaan samana päivänä kuin nollapäivän aukko. Julkaistu haittakoodi saattaa olla vain demonstraatio aukosta (proof of concept) tai haittaohjelma, joka hyödyntää tietoturva-aukkoa. == Lähteet == Luokka:Tietoturva Luokka:Turvallisuushaavoittuvuudet de:Exploit#Zero-Day-Exploit
Pohjanhopeatäplä

Pohjanhopeatäplä (Boloria polaris) on täpläperhosten heimoon kuuluva keskikokoinen päiväperhonen. Suomen lajien uhanalaisarvioinnissa 2010 se on luokiteltu vaarantuneeksi (VU)Jari-Pekka Kaitila, Kari Nupponen, Jaakko Kullberg & Erkki Laasonen 2010. Perhoset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 430–470. == Koko ja ulkonäkö == Pohjanhopeatäplän siipien kärkiväli on noin 34–44 mm. Naaraat ovat keskimäärin koiraita kookkaampia. Siipien yläpinnen pohjaväri on ruskeankeltainen, missä on mustia kirjauksia. Kirjaukset ovat usein yhdistyneet mutkaisiksi poikkijuoviksi. Takasiiven yläpuolen tyvessä on mustaa kehnää. Takasiiven alapinnalla on X-kirjaimen muotoinen vaalea kuvio. Laji muistuttaa hyvin paljon tundrahopeatäplää (Boloria chariclea), mistä sen erottaa takasiipien alapinnan ulkoreunan T-kirjaimen muotoisiksi kuroutuneista vaaleista reunatäplistä.http://www2.nrm.se/en/svenska_fjarilar/b/boloria_polaris.htmlhttp://www.nhm.uio.no/fakta/zoologi/insekter/norlep/nymphalidae/polaris.html == Levinneisyys ja lentoaika == Pohjanhopeatäplä esiintyy sirkumpolaarisesti Euraasian ja Pohjois-Amerikan pohjoisosissa ja Grönlannissa. Fennoskandiassa sitä esiintyy yleensä vain 68° pohjoispuolella. Suomessa lajia tavataan harvinaisena ja paikoittaisena Lapin korkeimmilla tuntureilla. Viimeiset havainnot Enontekiön tuntureilta ovat 1970-luvulta, mutta Tenojokea reunustavilla Utsjoen alueen tuntureilla laji elää edelleen.Panu Välimäki, Kalle Männistö & Jari-Pekka Kaitila: Katsaus Enontekiön uhanalaisiin tunturiperhoslajeihin ja tunturiperhosseurannan esiintymisaluehavaintoihin vuosina 2008–2011. Baptria, 2011, 36. vsk, nro 3, s. 83. Suomen Perhostutkijain Seura. Pohjanhopeatäplän lentoaika on kesä–heinäkuussa riippen esiintymialueesta. Suomessa lentoaika on yleensä kesäkuun lopulla tai heinäkuun alussa.http://www.insects.fi/Lepidoptera/Nymphalidae/Boloria/polaris/Boloria%20polaris.htm Ruotsissa laji on erittäin uhanalainen ja saattaa olla jo hävinnyt kokonaan. == Elinympäristö ja elintavat == Pohjanhopeatäplän elinympäristöä ovat tunturit puurajan yläpuolella ja tundra. Elinympäristöä Suomessa ovat tunturien lakiosien karut paljakat. Laji talvehtii toukkana luultavasti kaksi kertaa. == Ravintokasvi == Toukan ravintokasvi on tuntematon, mutta niitä saattavat lapinvuokko (Dryas octopetala) tai erityisesti liekovarpio (Cassiope tetragona). == Lähteet == * * ===Viitteet=== == Aiheesta muualla == *LuontoPortti: Pohjanhopeatäplä (Boloria polaris) *Suomen Perhoset: Pohjanhopeatäplä *Butterflies of Norway: Boloria polaris *UniProt, Taxonomy: Boloria polaris Luokka:Kaposiivet ja hopeatäplät
Greatest Hits 1970–1986

Greatest Hits 1970–1986 on The Kinksin 20. lokakuuta 2007 julkaistu kolmen levyn kokoelma-albumi, joka nimensä mukaisesti sisältää brittiyhtyeen kuuluisimpia kappaleita vuosien 1970 ja 1986 väliltä. Albumi koostuu kahdesta kauan aikaa sitten julkaistusta ja myöhemmin täydennetystä kokoelma-albumista; The Kinks' Greatest – Celluloid Heroes (1976) ja Come Dancing with The Kinks (1986) sekä One for the Road -DVD:stä. ==Kappaleet== ===CD 1: The Kinks' Greatest – Celluloid Heroes (Vuoden 2001 laajennettu versio)=== #20th Century Man #Complicated Life #Muswell Hillbilly #Alcohol #Celluloid Heroes #Here Comes Yet Another Day #Sweet Lady Genevieve #One of the Survivors #Sitting in the Midday Sun #He's Evil #Mirror of Love #Artificial Man #Everybody's a Star (Starmaker) #(A) Face in the Crowd #You Can't Stop the Music #I'm in Disgrace #The Hard Way #No More Looking Back ===CD 2: Come Dancing with The Kinks (Vuoden 2000 laajennettu versio)=== # # # # # # # # # # # # # # # # # # ===DVD: One for the Road (Live)=== #All Day and All of the Night #Lola #Low Budget #(Wish I Could Fly Like) Superman #Attitude #Celluloid Heroes #The Hard Way #Where Have All the Good Times Gone #You Really Got Me #Pressure #Catch Me Now I'm Falling #Victoria ==Lähteet== * Luokka:Vuoden 2007 kokoelma-albumit Luokka:The Kinksin kokoelma-albumit Luokka:Musiikkiboksit
Sun Volley Oulu

Sun Volley ry on oululainen lentopalloseura. Seura syntyi, kun Kempeleen Lentopallon liigajoukkue siirtyi Ouluun, koska Kempeleen kunta ei enää halunnut rahoittaa KemPeLeen SM-liigajoukkueen toimintaa. http://www.iltalehti.fi/urheilu/2009082510134831_ur.shtml Uusi seura ja joukkue nimeltään Sun Volley voitti heti kaudella 2009–2010 miesten lentopallon Suomen mestaruuden ja Suomen Cupin. Sun Volley luopui liigapaikastaan kauden 2012–13 päätteeksi talousvaikeuksista johtuen. == Historia == Sun Volley perustettiin vuonna 2009 jatkamaan Kempeleen Lentopallon miesten SM-liigajoukkueen toimintaa Oulussa. Kempeleen Lentopallosta eriytyi miesten huippulentopalloon keskittynyt Sun Volley ja vaihtoi kotipaikkakunnakseen Oulun, koska Kempeleen harjoitteluolosuhteet olivat joukkueen mielestä haitalliset lajille ja altistivat pelaajat useille loukkaantumisille. Kempeleen kunta ei halunnut tukea joukkuetta enää, jolloin seura teki omat ratkaisunsa. Sun Volleyn runko pysyi lähes samana kuin sen KemPeLeen aikana olleella joukkueella, kun joukkue lähti kauten 2009-10. Seura hankki vain muutaman uuden pelaajan riveihinsä, kuten passari Eemi Tervaportin. Sun Volleyn ensimmäinen kausi oli menestys, kun joukkue voitti ensin Suomen Cupin ja myös Suomen mestaruuden. Toinen kausi liigassa ei ollut yhtä hyvä oululaisjoukkueella. Joukkueeseen tuli edelliskaudesta poiketen ulkomaalaisvahvistuksia mukaan ja joukkue pelasi Euroopan Cupia. Tulokset jäivät laihoiksi niin Suomen Cupissa, Euroopan Cupissa ja Mestaruusliigassa. Sun Volley ei edennyt mitalipeleihin. Runkosarjassa joukkue oli kuudes ja tippui Isku-Volleylle välierissä suoraan otteluvoitoin 0–3. Kolmas kausi liigassa päättyi vielä onnettomammin kuin edellinen. Sun Volley valahti niukasti liigakarsintoihin, joissa se kuitenkin säilytti paikkansa suoraan otteluvoitoin 3–0 Kyyjärven Kykyä vastaan pelatussa karsintasarjassa. Vaikka Sun Volley sai oikeuden anoa liigalisenssiä kaudeksi 2012–13 liigakarsinnat voitettuaan, seura luopui Mestaruusliigapaikastaan johtuen talousongelmista. http://www.kaleva.fi/urheilu/sun-volley-luopuu- liigapaikastaan/574597/?m=alasivu&osio;=urheilu&rajaus;=574597&ao;=sun-volley- luopuu-liigapaikastaan#.T5E127gOPZE.facebook ==Lähteet== ==Aiheesta muualla== * http://www.sunvolley.fi/ * Sun Volleyn tilastoja (UrheiluSuomi.com) Luokka:Oululaiset urheiluseurat Luokka:Suomalaiset lentopalloseurat
Camino (elokuva)

Camino on 2008 valmistunut, monesti palkittu espanjalainen elokuva, jonka on ohjannut Javier Fesser. Juoni perustuu tositarinaan, syöpään 14 vuoden ikäisenä vuonna 1985 kuolleen nyttemmin pyhimykseksi julistamisen eli 'kanonisoinnin' kohteena olevan Alexia González-Barrosin elämään. Fesser esittää katolisen järjestön, Opus Dein (suom. 'Jumalan työ') kielteisessä valossa kuvaten sen äärikulttina joka tuhoaa perheitä. Fesser vihjaa, että Opus dei ohjaili nuoren Caminon tuskallisen kuoleman murhenäytelmän omien tarkoitusperiensä takia. Uhrin vanhempi sisko on Opus Deiläinen ja estetty tapaamasta perhettään Elokuva sai kuusi espanjalaisen elokuvan Goya-palkintoa vuonna 2009. == Palkintoja == === Goya-palkinnot === ** Paras sivuosanäyttelijä (Jordi Dauder) ** Paras pääosanäyttelijätär (Carme Elías) ** Paras uusi näyttelijätär (Nerea Camacho) ** Paras ohjaaja (Javier Fesser) ** Paras elokuva ** Paras alkuperäiskäsikirjoitus (Javier Fesser) ** Ehdokkuus: parhaat erikoistehosteet == Lähteet == == Aiheesta muualla == * * Camino Internet Movie Databasessa Luokka:Vuoden 2008 espanjalaiset elokuvat Luokka:Espanjalaiset draamaelokuvat Luokka:Opus Dei
Siimapyrstöt

Siimapyrstöt (Loricariinae) on imumonnien alaheimo, johon kuuluu 30 sukua. Alaheimon 266 lajista 39 on kuvattu viimeisten 10 vuoden aikana. Siimapyrstöjen alaheimolle on tyypillistä pitkä, litteä siimamainen liehuke (peduncle) pyrstössä ja rasvaevän puuttuminen pyrstön ja selkäevän väliltä. Lajien välillä on suuria eroja vartalonmuodossa, huulten rakenteessa ja hammaskartassa. Naaraat ja koiraat poikkeavat toisistaan yleensä selvästi, sillä aikuisilla koirailla kasvaa jäykkiä partakarvamaisia ulokkeita rintaevän ruodoissa, kuonon reunoissa ja joskus myös etuselässä. Joillakin suvuilla myös koiraan ja naaraan huulet ja hampaat ovat erilaiset. Siimapyrstöt jaetaan kahteen tribukseen Harttiini ja Locariini, joista jälkimmäinen edelleen kahteen alatribukseen Sturisomina ja Loricariina. Näistä jälkimmäisestä on vielä erotettu neljä ryhmää. Monia melko pieniksi jääviä siimapyrstölajeja pidetään akvaarioissa. Niiden tunnistaminen lajin tai edes suvun tarkkuudella ei aina ole helppoa.Rineloricaria latirostris Scot Cat Akvaariossa suosittuja sukuja ovat ainakinFactsheets by family Scot Cat *Nokkamonnit Farlowella *Noitamonnit Rineloricaria * Hemiloricaria *Sampimonnit Sturisoma *Velhomonnit Loricaria * Sturisomatichthys == Lähteet == Luokka:Imumonnit
Ronni

Ronni on Hämeenlinnassa sijaitseva kylä, joka aikaisemmin kuului Lammin kuntaan. Ronnissa sijaitsee muun muassa Kaikkien Athosvuoren pyhien perintösäätiön luostarikeskus, joka aloitti toimintansa vuonna 2013. Aiemmin samalla alueella toimi Pääjärven kuntayhtymän kuntoutuskeskus. Ronnissa on toiminut myös Suomen Punaisen Ristin Hämeen piirin ylläpitämä turvapaikanhakijoiden vastaanottokeskus, jonka noin 150 asukasta majoitettiin sekä Pääjärven kuntoutuskeskukseen Ronniin että Ronnin ulkopuolelle Lammin keskustasta vuokrattuun kerrostaloon.. ==Lähteet== Luokka:Lammin kylät
Kolme viisasta miestä (elokuva)

Kolme viisasta miestä on Mika Kaurismäen ohjaama ihmissuhdedraama vuodelta 2008. Elokuva on palkittu 2009 Monterreyn kansainvälisillä elokuvafestivaaleilla, jossa se sai juryn pääpalkinnon Cabrito de Platan sekä yleisöpalkinnon. Lisäksi elokuva on palkittu Tallinnan elokuvafestivaaleilla. == Juoni == Kolme nuoruudenystävää – poliisi, valokuvaaja ja näyttelijä – tapaavat sattumalta jouluaattona Helsingissä. He viettävät illan karaokebaarissa, jossa kukin käy läpi elämäänsä ja sen kipeitäkin puolia. Salaperäisen naisen saapuminen baariin muuttaa tapahtumien kulkua. == Rooleissa == * Kari Heiskanen * Pertti Sveholm * Timo Torikka * Aake Kalliala * Irina Björklund * Tommi Eronen * Peter Franzén == Lähteet == == Aiheesta muualla == * Luokka:Suomalaiset draamaelokuvat Luokka:Vuoden 2008 suomalaiset elokuvat Luokka:Mika Kaurismäen ohjaamat elokuvat
SK-105 Kürassier

SK-105 Kürassier on itävaltalainen 105 mm kanuunalla aseistettu kevyt panssarivaunu.Army Guide - SK 105 Kurassier, Light tank http://www.army- guide.com/eng/product912.html (Viitattu 30.9.2013) Kürassierin alusta perustuu Saurer 4K 4FA-miehistönkuljetuspanssarivaunuun, jonka nimike Itävallan puolustusvoimissa on Schützenpanzer A1. Saurerwerke, josta myöhemmin tuli Steyr Daimler Puch, valmisti vuonna 1967 Kürassierin ensimmäisen prototyypin. Vuonna 1971 valmistui viisi esisarjan vaunua. Vaunun sarjatuotanto alkoi pian tämän jälkeen.Jagdpanzer SK 105 Kurassier - Light Tank / Tank Destroyer - - History, Specs and Pictures - Military Tanks, Vehicles and Artillery http://www.militaryfactory.com/armor/detail.asp?armor_id=167 (Viitattu 1.10.2013.) Kürassierissa on ranskalaista AMX-13-vaunua varten suunniteltu torni, jossa on GIATin valmistama 105 mm CN 105-57 -panssarivaunukanuuna. Tykki on varustettu latausautomaatilla. Nuoliammuksen lähtönopeus on 1 475 m/s ja panssarinläpäisy 500-550 mm 90 asteen iskukulmalla. Kürassierin torni on poikkeaa ulkonäkönsä osalta tavanomaisista panssarivaunutorneista, sillä siinä tykin asekilpi on samaa osaa tornin katto- ja takapanssarin sekä kylkipanssarin yläosan kanssa. Tykin korotusta säädettäessä koko tornin yläosa seuraa mukana. Vaunun enimmäinen tienopeus on 65-68 km/h ja toimintamatka 520 km. 6-sylinterisen dieselmoottorin teho on 320 hv (238 kW).SK 105 http://www.fas.org/man/dod-101/sys/land/row/sk-105.htm (Viitattu 1.10.2013) ==Lähteet== Luokka:Itävaltalaiset kevyet panssarivaunut
Yhyres

YHYRES-kehittämisyhdistys ry on itsenäinen Kyrönmaalla (eli Isossakyrössä, Vähässäkyrössä ja Laihialla) toimiva maaseudun kehittämisyhdistys (Leader- toimintaryhmä). Sen tavoitteena on kehittää Kyrönmaan elinvoimaa, vireyttä, yrittäjyyttä sekä luoda kumppanuuteen perustuvaa yhteistyötä. Toimintaryhmä rahoittaa Kyrönmaan kehittämisohjelman mukaisesti vuosina 2007-2013 kehittämishankkeita ja yritystukia. Suunnitelmat hankkeiden rahoitukset on tehty muiden Leader-periaatteiden mukaan toimivien hankkeiden tapaan yhdeksi Euroopan unionin toimintakaudeksi kerrallaan. YHYRES-kehittämisyhdistys ry tarjoaa neuvontaa ja rahoitusta sekä yhteisöille että yrityksille. ==Aiheesta muualla== *Yhyres – kehittämisyhdistys ry Luokka:Suomalaiset järjestöt Luokka:Maaseutupolitiikka Luokka:Euroopan unioni
Hong Lei

Hong Lei on kiinalainen tietokoneohjelman murtaja, joka tuomittiin Sun Xianshengin kanssa 3,5 vuoden vankeusrangaistukseen. Lisäksi Hong Lei sai sakkoja noin 103 000 €:n arvosta.http://www.pcpro.co.uk/news/enterprise/350989/china-buries-tomato- garden-versions-of-windows http://www.channelregister.co.uk/2009/08/21/microsoft_tomato_garden_xp/ Hän mursi Microsoft Windows XP -käyttöjärjestelmän ja teki siitä oman Tomato Garden Window XP -kloonin, jota hän jakeli maksutta. Versio löydettiin joulukuussa 2008. == Lähteet == Luokka:Krakkerit Luokka:Kiinalaiset henkilöt Luokka:Syntymävuosi puuttuu Luokka:Elävät henkilöt
Love & Devotion

Love & Devotion on ruotsalainen elektronista musiikkia esittävä naisduo. Duon muodostavat Pia Hillgard ja Maria Frennberg. Duon ensimmäinen single "Can't Get Enough" julkaistiin vuonna 1996.Love & Devotion / Discogs Seuraavana vuonna julkaistiin duon studioalbumi So Good, joka myi kultaa Australiassa, Tanskassa ja Etelä-Afrikassa. ==Diskografia== ===Singlet=== * Can't Get Enough (single) (1996) * Welcome To My World (promo-single) (1997) * Do You Remember (1998) * Lovin' & Devotion (single) (julkaistu Saksassa) (1998) ===Albumi=== * So Good (1997) ==Lähteet== ==Aiheesta muualla== * Tietoa yhtyeestä Luokka:Ruotsalaiset duot Luokka:Ruotsalaiset popyhtyeet
Arnold Layne

Arnold Layne oli Pink Floydin ensimmäisen, maaliskuussa 1967 julkaistun singlen A-puoli. Tyylillisesti kappale edustaa varhaista psykedeelistä rockia. "Arnold Layne" nousi kiistanalaisesta transvestismiaiheestaan ja BBC:n asettamasta soittokiellosta huolimatta parhaimmillaan Britannian singlelistan sijalle 20.Chartstats Laulun kirjoitti Pink Floydin laulajana ja kitaristina vuoden 1968 alkuun asti toiminut Syd Barrett. ==Laulun aihe== Laulun nimihenkilö Arnold Layne on transvestiitti, joka pukeutuu pyykkinaruilta varastamiinsa naisten vaatteisiin jääden kuitenkin lopulta kiinni. Sanoitus perustuu ilmeisesti tositapahtumiin. BBC ei hyväksynyt tarinaa transvestiitista, vaan asetti laulun soittokieltoon. ==Lähteet== *DeRogatis, Jim: Turn of Your Mind: Four Decades 0f great Psychedelic Rock, Hall Leonard, 2003, ISBN 978-0-634-05548-5 ===Viitteet=== Luokka:Pink Floydin kappaleet Luokka:Vuoden 1967 kappaleet it:Arnold Layne/Candy and a Currant Bun#Arnold Layne
Jesse Joronen

Jesse Joronen (s. 21. maaliskuuta 1993 Rautjärvi) on suomalainen jalkapallomaalivahti, joka edustaa Italian Serie A:ssä pelaavaa Veneziaa. Jorosen kasvattajaseura on Simpeleen Urheilijat, jonka edustusjoukkueessa hän pelasi ensimmäisen kerran jo 13-vuotiaana Inkeroisten Purhaa vastaan. Simpeleläisten lisäksi Joronen oli juniorivuosinaan lainassa Rakuunat Junioreissa 2007 ja Lappee JK:ssa 2008. Vuonna 2009 Joronen siirtyi Englannin Valioliigan Fulhamin organisaatioon. Fulham ei ollut ainoa Jorosesta kiinnostunut Valioliigaseura, sillä myös Liverpool teki hänelle tarjouksen. Joronen teki alun perin kolmivuotisen sopimuksen Fulhamin kanssa, jota jatkettiin kahdella vuodella vuonna 2012. Saman vuoden lokakuussa hänet lainattiin Englannin konferenssin eteläisen aluesarjan Maidenhead Unitediin. Helmikuussa 2013 Joronen lainattiin puolestaan konferenssin pääsarjan Cambridge Unitediin, mutta hän palasi ainoastaan päivän lainasopimuksen julkistamisen jälkeen takaisin Fulhamiin, sillä hän ei halunnut olla seurassa vaihtopelaajana. Toukokuussa 2013 Joronen siirtyi lainasopimuksella Suomeen, Veikkausliigan FC Lahteen. Hän ehti pelata Lahdessa 18 liigaottelussa ennen paluutaan elokuussa Fulhamiin. Maajoukkuetasolla Joronen debytoi alle 15-vuotiaiden maajoukkueessa vuonna 2008 Ruotsia vastaan. Hänellä on kokemusta myös muiden eri ikäluokkien poikamaajoukkueista sekä Suomen alle 21-vuotiaiden maajoukkueesta. Ensimmäisen A-maaottelunsa Joronen pelasi King's Cupissa tammikuussa 2013 Thaimaata vastaan. A-maajoukkueessa Joronen on jäänyt varsin vähälle vastuulle Lukas Hradeckýn vallattua ykkösmaalivahdin tontin. == Lähteet == == Aiheesta muualla == *Jesse Joronen Transfermarkt-sivustolla Luokka:Suomalaiset jalkapallomaalivahdit Luokka:Vuonna 1993 syntyneet Luokka:Elävät henkilöt
Semihot Ruudolf Megamixtape

Semihot Ruudolf Megamixtape on rap-artisti Ruudolfin vuonna 2006. julkaistu mixtape. Mixtapen julkaisi Monsp Records. Albumin kansi jäljittelee Dr. Dren The Chronic -albumin kantta. == Kappaleet == # # # # # # # # # # # == Biitit == * Otniel: 1 * Boombassbodypumpboys: 2 * Tyylit Takasin: 3 * Rolf Santana: 4, 10, 11 * Aksim: 5, 8 * DJ Anonymous: 6 * DJ Arsi: 7 * Rolf Santana & Aksim: 9 == Samplet == * Kappale "Hyvää huomenta" sisältää samplen Kool & the Gangin kappaleesta "Stop, Look and Listen". * Kappale "Kaipaan vaimooni" sisältää samplen Lunizin kappaleesta "I Got 5 On It", joka vuorostaan samplaa Club Noveaun kappaleesta "Why You Treat Me So Bad" sekä Kool & the Gangin kappaleesta "Jungle Boogie". * Kappale "Vaimoongelmii" sisältää samplen Dennis Edwardsin kappaleesta "Don’t Look Any Further". * Kappale "Touchdown" sisältää samplen Diana Rossin ja Marvin Gayen kappaleesta "My Mistake". * Kappale "Pulttiboys" sisältää samplen Evelyn ”Champagne” Kingin kappaleesta "I Think My Heart Is Telling". Luokka:Ruudolfin albumit Luokka:Otto Kallioisen tuottamat albumit Luokka:Aksimin tuottamat albumit Luokka:Suomalaiset mixtapet Luokka:Vuoden 2006 albumit
Komentosilta

Komentosilta on alue tai huone, josta alusta johdetaan. Aluksen ollessa liikkeellä sillalla on vahtiupseeri, jota normaalisti avustaa vahti. Tärkeimmissä asioissa aluksen kapteeni on sillalla apunaan vahtiupseeri ja vahti sekä toisinaan luotsi esimerkiksi satamaan tultaessa tai sieltä lähdettäessä. Ruorihytti on pieni erillinen alue komentosillalla, jossa aiemmin on ollut aluksen ruori käyttäjineen. Nykyään komentosillalle ei rakenneta erillistä ruorihyttiä. == Aiheesta muualla == Luokka:Merenkulku Luokka:Tilat
Mr. Universum EP

__NOTOC__ Mr. Universum EP on rap-artisti Ruudolfin vuonna 2007 julkaistu EP. Se julkaistiin vain vinyylinä ja siitä otettiin 500 kappaleen painos.Uutisarkisto (Monsp) == Kappaleet == === A-puoli === #Mr. Universum #Meksikolaisen yö #Hunk === B-puoli === # * Mr. Universum (Instrumental) #Meksikolaisen yö (Instrumental) #Hunk (Instrumental) #Mr. Universum (Acapella) == Lähteet == Luokka:Vuoden 2007 EP:t Luokka:Ruudolfin albumit Luokka:Suomalaiset hip hop -EP:t
Välimeren-laivasto

Välimeren laivastolla tarkoitetaan Välimerelle tai sen lähistölle sijoitettua laivastoa. *Britannian Kuninkaallisella laivastolla on perinteikäs Välimeren laivasto *Ranskan Välimeren-laivasto on muotoutunut maantieteellisten syiden mukaan *Yhdysvaltain kuudetta laivastoa voidaan pitää Välimeren-laivastona *Venäjän Mustanmeren-laivasto yhdessä Pohjoisen laivaston kanssa ylläpitää Välimerellä pysyvää laivasto-osastoa
Brittiläinen Välimeren-laivasto

Brittiläinen Välimeren-laivasto oli osa Britannian Kuninkaallista laivastoa, joka oli pääosan olemassaoloajastaan tärkeä osa Yhdistyneen kuningaskunnan merimahtia. Laivaston tehtävänä oli suojata tärkeitä yhteyksiä emämaan ja itäisten siirtomaiden välillä. Välimeren laivaston komentaja nimettiin ensimmäisen kerran 1665, ja laivasto lakkautettiin 5. kesäkuuta 1967. Laivaston vahvuus ensimmäisen maailmansodan alkaessa oli taisteluristeilijät HMS Inflexible, HMS Indomitable ja HMS Indefatigable, joiden 12 tuuman tykit takasivat laivastolle ylivoiman alueella. Lisäksi vahvuuteen kuuluivat panssariristeilijät HMS Defence, HMS Duke of Edinburgh, HMS Black Prince ja HMS Warrior, neljä kevyttä risteilijää ja kuusitoista hävittäjää. Laivaston päämaja sijaitsi 1930-luvun puoliväliin saakka Maltalla, joka oli myös sen tärkein tukikohta ja joka kuului brittiläisen imperiumin alueisiin vuodesta 1814. Laivasto siirtyi Aleksandriaan hieman ennen toisen maailmansodan puhkeamista, koska Malta oli liian lähellä Italian ilmavoimien tukikohtia. 1960-luvulla laivaston merkitys väheni brittiläisen imperiumin supistuessa valtioiden itsenäistyessä. Merkitystä vähensi myös kylmän sodan aiheuttama painopisteen muutos Pohjois-Atlantille. Laivastoa supistettiin koko 1960-luvun alun ajan, ja 1966 laivastolla ei toisinaan ollut lainkaan saattokelpoisia aluksia käytettävissään. Välimeren-laivasto lakkautettiin kesäkuussa 1967. Luokka:Ison-Britannian laivastohistoria Luokka:Välimeren historia
Hiostuskapalo

Hiostuskapalo on aiemmin lääketieteessä käytetty kangaskääre, jonka avulla potilas pyrittiin saamaan hikoilemaan tai jolla hänen hermojaan yritettiin rauhoittaa. Aluksi lakana kastettiin huoneenlämpöiseen veteen ja kierrettiin valumattomaksi. Lakana levitettiin vuoteelle ja potilas asetettiin sen päälle, minkä jälkeen lakana käärittiin potilaan ympärille kaulaa myöten. Tämän jälkeen potilas peitettiin tiiviisti villahuovalla ja hänen annettiin maata 1–2 tuntia. Tarpeen vaatiessa päähän voitiin asettaa kylmään veteen kastettu jäähdyttävä kääre. Hiostuskapalon vastakohta oli jäähdytyskapalo, jolla kuumeisen potilaan ruumiinlämpöä pyrittiin alentamaan. Jäähdytyskapalo valmistettiin hiostuskapalon tavoin, mutta potilaan annettiin maata siinä vain 4–5 minuuttia. Sen jälkeen kääre vaihdettiin ja potilas lepäsi uudessa kääreessä 10 minuuttia. Kääre vaihdettiin vielä kerran uudelleen ja potilas oli sen sisässä 15–20 minuuttia. ==Lähteet== Luokka:Lääketieteen historia
David Elm

David Elm (s. 10. tammikuuta 1983 Broakulla, Ruotsi) on aktiiviuransa lopettanut ruotsalainen jalkapalloilija, joka edusti Englannin Valioliigassa pelaavaa Fulhamia 1. syyskuuta 2009 - 31. joulukuuta 2010. Muuten Elm pelasi vain Ruotsissa. Aktiiviuransa hän lopetti 12. syyskuuta 2018 kasvattiseuransa Johansfors IF:n riveissä. Hän on pelipaikaltaan hyökkääjä. ==Muuta== Hänen nuoremmat veljensä ovat myös jalkapalloilijoita, Rasmus Elm ja Viktor Elm. Elm on suuri Kent- ja Bruce Springsteen-fani. http://blogg.expressen.se/rydstrom/entry.jsp?messid=408916 http://www.kalmarff.se/player/david-elm == Lähteet == ==Aiheesta muualla== *Fulhamfc.com - Elm Fulhamin kotisivuilla Luokka:Ruotsalaiset jalkapalloilijat Luokka:Vuonna 1983 syntyneet Luokka:Elävät henkilöt
Tabellikomissio

Tabellikomissio oli Ruotsissa 1756 perustettu toimielin, joka oli ylin taulustolaitosta eli tabellilaitosta hoitava viranomainen. Sille kuului koko maata koskevien väestötilastojen laadinta. Tabellikomissio oli maailman ensimmäinen tilastovirasto, jonka virallinen nimi oli Statistiska tabellkommissionen för tabellverket. Ruotsissa tabellikomission toiminta jatkui vuoteen 1858, jolloin väestötilastoa alkoi laatia Tilastollinen keskustoimisto. Suomen ja Ruotsin eron jälkeen tabellikomission tehtäviä hoiti Suomessa senaatin kamari- ja tilintekotoimituskunta, jolta tehtävät siirrettiin 1865 väliaikaiselle tilastolliselle toimistolle. Siitä muodostettiin 1884 Tilastollinen päätoimisto, josta 1971 tuli Tilastokeskus.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966, hakusana tabellilaitos. ==Lähteet== Luokka:Ruotsin valtion virastot Luokka:Kansalliset tilastopalvelut
Free Jimmy

Free Jimmy () on norjalainen tietokoneanimaatiolla toteutettu elokuva vuodelta 2006. Englanninkielinen versio on vuodelta 2008. Elokuva on saatavana myös suomenkielisin tekstein varustettuna DVD-versiona. Tragikoominen ja ahdistava, runsaasti väkivaltaa sisältävä elokuva on tarkoitettu aikuisille ja siinä käsitellään mustan huumorin keinoin kipeitä asioita, mm. rikollisuutta, huumeita, eläinten oikeuksia ja kansalaisaktivismia. == Juoni == Jimmy on kurjan venäläisen sirkuksen norsu, jota hallitaan antamalla sille erilaisia huumeita ja joka on siksi tullut niistä täysin riippuvaiseksi. Jimmy karkaa ja sirkuksessa työskentelevä hämäräperäinen RoyArnie alkaa etsiä sitä yhdessä pikkurikollisten ystäviensä kanssa. Paljastuu, ettei RoyArnien motiivina ole suinkaan eläinrakkaus, vaan Jimmyn nahan alle piilotettu miljoonan arvoinen huume-erä, johon RoyArnie haluaa päästä käsiksi rahoittaakseen sen avulla unelmansa omasta sirkuksesta. Huume-erästä on tietoinen myös Saamelaismafia (lapinpukuihin sonnustautuneita moottoripyöräjengiläisiä), joka seuraa RoyArnieta kumppaneineen. Kolmantena joukkiona samoilla jäljillä on militanttien eläinaktivistien ryhmä, joka toivoo Jimmystä symbolia koko taistelulleen. Vielä neljäskin porukka, joukko metsästysretkellä olevia maalaismiehiä, sekaantuu tapahtumien kulkuun. Karkumatkallaan Jimmy tapaa hirven, joka auttaa Jimmyä tämän vieroitusoireiden yli. Eläimet ystävystyvät ja Jimmy pääse eroon huumeista. Takaa-ajajat kuitenkin löytävät sen. Syntyy sekasorto, jossa suurin osa takaa-ajajista saa surmansa. Lopulta Jimmykin kuolee raivostuneen eläinaktivistin ampuessa sitä takapuoleen, johon huume-erä on piilotettu. Hirvi hautaa kuolleen ystävänsä aiheuttamalla kivivyöryn. RoyArnie ei tiedä Jimmyn kohtaloa vaan jatkaa elokuvan lopussa epätoivoisesti tämän etsimistä. Luokka:Elokuvat eläimistä Luokka:Norjalaiset animaatioelokuvat Luokka:Vuoden 2006 elokuvat
Timosen ruukki

Timosen ruukki toimi Pudasjärvellä Hirvaskosken kylässä vuosina 1842–1877. Ruukin perustivat oululaiset porvarit A. W. Ramberg, C. Ramberg ja J. S. Åström. Ruukki valmisti rautaa lähiseudun järvistä nostetusta järvimalmista. Valmiit tuotteet kuljetettiin joko maanteitse Ouluun tai sitten Iijokea pitkin. Ruukin yhteydessä oli myös Timosen tai Hirvaskosken sahan nimellä tunnettu sahalaitos. Rambergin suku myi osuutensa ruukista 1857 Leonard Candelinille ja A. Ekmanille. Ruukki oli Herman Nordbladin johtamana käynnissä aina vuoteen 1877 saakka jolloin se lopetti toimintansa tulipalon seurauksena. Ruukin toiminnan loppuaikoina sahaustoiminta oli jo merkittävämpää kuin raudanvalmistus. Ruukki omisti noin 3 000 hehtaaria metsää ja nämä alueet siirtyivät sitten puutavarayhtiöiden haltuun. Ruukin yhteydessä oli myös kapea, todennäköisesti kaksisulkuinen kanava joka rakennettiin 1840-luvulla. Tämä kanava oli tarkoitettu lähinnä ylimääräisen veden juoksuttamiseen mutta sitä käytettiin myös veneliikenteessä. Nykyisin kanavasta on jäljellä enää maatunut uoma. == Lähteet == * Tapio Karjalainen: Puutavarayhtiöiden maanhankinta ja -omistus pohjois-Suomessa vuosina 1885-1939, luku 3.1.1. Pohjois-Suomen ruukit maanomistajina. Oulun yliopisto 2000 * Suomen kanavat: Timosen ruukin kanava Luokka:Pudasjärven rakennukset ja rakennelmat Luokka:Suomen ruukit Luokka:Suomen entiset rakennukset ja rakennelmat
Jonathan Greening

Jonathan Greening (s. 2. tammikuuta 1979 Scarborough) on entinen englantilainen jalkapalloilija, joka edusti useita Englannin sarjoissa pelaavia joukkueita. Hän on York Cityn kasvatti, joka siirtyi jo nuorena, kaudeksi 98-99 Manchester Unitediin muttei onnistunut vakiinnuttamaan pelipaikkaansa siellä. ManU:n jälkeen hän kiersi useammassa muussa Valioliiga -joukkueessa, Hän pelasi pääasiassa keskikenttäpelaajana. Urallaan hän pelasi Valioliigassa 252 ottelua ja teki 9 maalia. Uransa jälkeen hän on toiminut alasarjoissa managerina. ==Lähteet== * Luokka:Englantilaiset jalkapalloilijat Luokka:Vuonna 1979 syntyneet Luokka:Elävät henkilöt
Sopimussakko

Sopimussakko on ennalta sovittu rahallinen tai luontoissuorituksena suoritettava korvaus, jonka velallinen lupautuu suorittamaan velkojalle tekemänsä sopimusrikkomuksen seurauksena. Rahallisen korvauksen yhteydessä voidaan sopia viivästyskorosta. Luonteeltaan sopimussakko on vahingonkorvaus. Sen lähikäsitteitä ovat käsiraha, menettämisseuraamus ja rikkojaisraha.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 770–771. Sopimussakon oikeusvaikutukset riippuvat siitä, mitä sopimukseen on kirjattu. Yleensä velallisen suoritusvelvollisuuden edellytyksenä on sopimusrikkomuksen ilmeneminen; mitään muuta ei edellytetä, eikä velkojan tarvitse esimerkiksi osoittaa hänelle syntynyttä vahinkoa. Yleensä on sovittu niin, että sopimussakko on sekä korvauksen alaraja että yläraja, eikä velkoja voi vaatia lisäkorvausta kärsimänsä vahingon ylittäessä sopimussakon määrän. Lakiin varallisuusoikeudellisista oikeustoimista (228/1929, 36 §) nojautuen tuomioistuin voinee sovitella korvausta niin ylös- kuin alaspäinkin korvauksen ja vahingon epäsuhdan perusteella. Sopimussakkoa ei joudu suorittamaan, jos sopimusrikkomus on velkojan aiheuttama. Suoritusvelvollisuuden voi poistaa lähinnä vain ylivoimainen este eli force majeure. ==Lähteet== Luokka:Velvoiteoikeus
Miettusen hallitus

Miettusen hallitus voi viitata seuraaviin hallituksiin, joissa Martti Miettunen oli pääministerinä: * Miettusen I hallitus, 14. heinäkuuta 1961 – 13. huhtikuuta 1962 * Miettusen II hallitus, 30. marraskuuta 1975 – 29. syyskuuta 1976 * Miettusen III hallitus, 29. syyskuuta 1976 – 15. toukokuuta 1977
Kekkosen hallitus

Kekkosen hallitus voi viitata seuraaviin hallituksiin, joissa Urho Kekkonen oli pääministerinä: * Kekkosen I hallitus, 17. maaliskuuta 1950 – 17. tammikuuta 1951 * Kekkosen II hallitus, 17. tammikuuta 1951 – 20. syyskuuta 1951 * Kekkosen III hallitus, 20. syyskuuta 1951 – 9. heinäkuuta 1953 * Kekkosen IV hallitus, 9. heinäkuuta 1953 – 17. marraskuuta 1953 * Kekkosen V hallitus, 20. lokakuuta 1954 – 3. maaliskuuta 1956
Cajanderin hallitus

Cajanderin hallitus voi viitata seuraaviin hallituksiin, joissa Aimo Kaarlo Cajander oli pääministerinä: * Cajanderin I hallitus, 2. kesäkuuta 1922 – 14. marraskuuta 1922 * Cajanderin II hallitus, 18. tammikuuta 1924 – 31. toukokuuta * Cajanderin III hallitus, 12. maaliskuuta 1937 – 1. joulukuuta 1939
Fagerholmin hallitus

Fagerholmin hallitus voi viitata seuraaviin hallituksiin, joissa Karl August Fagerholm oli pääministerinä: * Fagerholmin I hallitus, 29. heinäkuuta 1948 – 17. maaliskuuta 1950. * Fagerholmin II hallitus, 3. maaliskuuta 1956 – 27. toukokuuta 1957 * Fagerholmin III hallitus, 29. elokuuta 1958 – 13. tammikuuta 1959